Andhika Pratama () ya iku salah siji aktor lan penyanyi Indonésia. Andhika Pratama miwiti kariré nalika main ing sinétron. Sawisé main akting ing sinétron, Andhika banjur main ing filem layar amba kang judhulé D'Girlz Begins (2006). Jeneng Andhika Pratama wiwit ditepungi nalika dhèwèké main filem kang judhule The Butterfly. Andhika Pratama uga nyanyèkaké soundtrack filem iku bareng karo Melly Goeslaw.

Biografi 
Andhika Pratama dadi anak pambarep saka pasangan Weddy Subagyo lan Sherly Hesti Erawati. Andhika Pratama wiwit nyanyi nalika isih sekolah ing SMU. Sawisé iku, Andhika Pratama banjur nggabung karo salah siji grup band kang kerep manggung ing kafe. Nalika lulus saka SMU Negeri 8 Malang, Andhika Pratama duwé niyat kanggo kuliyah ing sekolah seni. Amarga wong tuwané ora ngolèhi, Andhika Pratama banjur kuliyah ing STIE Malanglucecwara lan njupuk jurusan Ékonomi Akuntansi. Andhika Pratama duwé katurunan Jawa, Walanda, lan Tionghoa.

Jeneng Andhika Pratama misuwur nalika dhèwèké diajak karo Melly Goeslaw kanggo dhuèt ing soundtrack filem The Butterfly. Saliyané iku Andhika uga dadi bintang ing filem iku. Nanging iki dudu soundtrack filem kang sepisanan kang dinyanyèkaké Andhika ing filem Love is Cinta. Andhika Pratama uga mèlu main filem iki.

Taun 2008, Andhika Pratama main ing filem layar amba manèh ing filem kanthi genre drama romantis. Ing filem Ada Kamu, Aku Ada kang dibintangi Andhika Pratama lan Bunga Citra Lestari, Andhika Pratama uga main dadi musisi.

Cathetan sikil 

Aktor Indonésia
Penyanyi Indonésia
Tokoh Malang
Éropah-Indonésia
Tionghoa-Indonésia